আবাসের টাকা গায়েব, উত্তর দিনাজপুরে চাঞ্চল্য

ভাস্কর রায়, উত্তর দিনাজপুর: গরীবের আবাসে আবারো শাসকের থাবা!  এবার আবাসের বৃদ্ধা উপভোক্তার আঙুলের ছাপ নিয়ে ব্যাঙ্ক থেকে টাকা হাতিয়ে নেওয়ার অভিযোগ, গ্রাম পঞ্চায়েত সদস্যার তৃণমূল (Tmc) নেতা ছেলের বিরুদ্ধে। ঘটনায় ব্যাপক চাঞ্চল্য উত্তর দিনাজপুরের (North Dinajpur) গোয়ালপোখরে (Goalpokhar)।

গোয়ালপোখর ১ ব্লকের সাহাপুর ২ গ্রাম পঞ্চায়েতের উদয়নগর গ্রামের বাসিন্দা পার্বতী মণ্ডল নামে প্রতারিত ওই বৃদ্ধা মহিলা ইতিমধ্যেই ইসলামপুরের মহকুমা শাসকের কাছে এবিষয়ে লিখিত অভিযোগ দায়ের করেছেন।

আরও পড়ুন: অবশেষে বিনা শর্তেই জামিন পেলেন প্রশান্ত কিশোর

তার অভিযোগ, ৩১ ডিসেম্বর তার ব্যাঙ্ক অ্যাকাউন্টে আবাস যোজনার (Housing scheme) প্রথম কিস্তির টাকা ঢোকে। কিন্তু তার পরের দিন অর্থাৎ ১লা জানুয়ারি সাহাপুর-দুই গ্রাম পঞ্চায়েতের পঞ্চায়েত সদস্যা মিনতি রায়ের ছেলে রাজু রায়ের সঙ্গে রাস্তায় দেখা হলে ফিঙ্গারপ্রিন্ট মেশিনে ওই বৃদ্ধার আঙুলের ছাপ নিয়ে নেয়।

এরপরই তার অ্যাকাউন্টে থেকে ১০ হাজার টাকা গায়েব হয়ে যায় বলে অভিযোগ। এরপর তিনি ব্যাঙ্কের সাথে যোগাযোগ করলে জানতে পারেন তার ওই আঙুলের ছাপ নিয়ে টাকা তুলে নিয়েছে রাজু রায়।

পরবর্তী সময়ে রাজু রায়ের কাছে এ বিষয়ে জানতে চাইলে তিনি বলেন সরকারি আমলা, গ্রাম পঞ্চায়েত মেম্বার ও পার্টি ফান্ডে ঘুষ বাবদ তিনি এই ১০ হাজার টাকা নিয়েছেন।।

&nbsp ,

বিষয়টি জানতে পেরেই সোমবার ইসলামপুরের মহকুমা শাসকের কাছে লিখিত অভিযোগ দায়ের করেছেন। তার বক্তব্য, তিনি অত্যন্ত দরিদ্র। স্বামী নেই। বৃদ্ধা পার্বতী ভাঙাচোড়া কুড়ে ঘরেই শীত বৃষ্টিতে কষ্টে থাকেন।

সরকারিভাবে তার অ্যাকাউন্টে ঘর তৈরির টাকা ঢুকলেও এভাবে তার বিশ্বাসের সুযোগ নিয়ে আঙুলের ছাপ নকল করে টাকা হাতিয়ে নেওয়ায় তিনি বিপদে পড়েছেন। অসহায় ওই বৃদ্ধা সরকারিভাবে আইনানুগ পদক্ষেপের আর্জি জানিয়েছেন।

যদিও অভিযুক্ত রাজু রায়ের মা মিনতি রায় অবশ্য এই অভিযোগ অস্বীকার করেছেন। তার পালটা দাবি, ওই বৃদ্ধা বিজেপি করেন। শুধুমাত্র বিরোধিতা করার জন্যই আর শাসক দলকে কালিমালিপ্ত করতেই উদ্দেশ্য প্রণোদিতভাবে এই মিথ্যা রটনা করছেন।

দেখুন অন্য খবর: